Federal Hall

Federal Hall on New Yorkin Manhattanilla sijaitseva historiallinen rakennus, joka toimii nykyään museona nimellä Federal Hall National Memorial. Samalla paikalla ollut alkuperäinen Federall Hall oli Yhdysvaltojen valtionhallinnon keskus vuosina 1785–1790, jolloin talossa kokoontuivat ensin Konfederaation kongressi ja sitten vastaperustettu Yhdysvaltain kongressi. Nykyinen rakennus on valmistunut vuonna 1842. Federal Hall sijaitsee Wall Streetin ja Nassau Streetin kulmauksessa osoitteessa 26 Wall Street, kulmittain vastapäätä New Yorkin pörssin taloa. Samassa korttelissa Federal Hallin kanssa on muun muassa Trump Building -pilvenpiirtäjä. ==Historia== Alkuperäinen Federal Hall rakennettiin vuosina 1699–1703 New Yorkin kaupungintaloksi. Siinä toimi siirtokunta-aikana myös New Yorkin provinssin hallinto. Talossa kokoontui Englannin uutta leimaverolakia vastustanut vuoden 1765 leimaverokongressi, joka oli tärkeä Amerikan vallankumousta enteillyt tapahtuma.History & Culture Federal Hall National Memorial, National Park Service. Viitattu 14.7.2024. Konfederaation kongressi kokoontui kaupungintalossa vuodesta 1785 New Yorkin toimiessa Yhdysvaltojen pääkaupunkina. Yhdysvaltain perustuslain astuttua voimaan vuonna 1789 syntyi uusi liittovaltion hallinto (federal government), ja talo sai tässä yhteydessä nimen Federal Hall. Rakennusta muutettiin arkkitehti Pierre Charles L’Enfantin suunnitelmien mukaisesti, minkä jälkeen siihen asettuivat sekä kaksikamarinen kongressi että presidentin kanslia. Ensimmäiseksi presidentiksi valitun George Washingtonin virkaanastujaiset pidettiin Federall Hallissa 30. huhtikuuta 1789. Ensimmäinen kongressi hyväksyi siellä muun muassa perustuslain ensimmäiset lisäykset, jotka saivat nimen Bill of Rights.The Congress at Federal Hall Federal Hall National Memorial, National Park Service. Viitattu 14.7.2024. Pääkaupungin siirryttyä vuonna 1790 Philadelphiaan Federal Hall palasi alkuperäiseen käyttöönsä eli kaupungintaloksi. Alkuperäinen rakennus purettiin nykyisen New Yorkin kaupungintalon valmistuttua vuonna 1812.City Hall City of New York. Viitattu 14.7.2024. Nykyinen Federal Hall rakennettiin vuosina 1833–1842 New Yorkin tullitaloksi, ja sen suunnittelivat arkkitehdit Alexander Jackson Davis ja Ithiel Town uuskreikkalaiseen tyyliin.Davis, Alexander Jackson A Dictionary of Architecture and Landscape Architecture, Encyclopedia.com. Viitattu 14.7.2024. Alkuperäisen Federall Hallin perustukset säilyivät osana uutta.Foundation Document Overview: Federal Hall National Memorial National Park Service. Viitattu 14.7.2024. Tulli muutti vuonna 1862 toiseen rakennukseen, minkä jälkeen Federal Hallissa toimi Yhdysvaltain valtiovarainministeriön alaosasto (Sub-Treasury), jonka holveissa säilytettiin osaa valtion kulta- ja hopeavarannosta. Tämä käyttö loppui, kun keskuspankki Federal Reserve korvasi valtiovarainministeriön alaosastot vuonna 1920. ==Museotoiminta== Vuodesta 1939 Federal Hall on toiminut museona, josta vastaa Yhdysvaltain kansallispuistovirasto National Park Service (NPS).National Parks and Monuments ( (table)) The Columbia Encyclopedia, Encyclopedia.com. Viitattu 14.7.2024. Nimi Federal Hall National Memorial on ollut käytössä vuodesta 1955. Museoon on ilmainen sisäänpääsy ja se on avoinna arkipäivisin. Vierailijasisäänkäynti on rakennuksen takasivulla osoitteessa 15 Pine Street.Basic Information Federal Hall National Memorial, National Park Service. Viitattu 14.7.2024. Vierailijoita on noin 200 000 vuodessa.Federal Hall National Memorial National Trust for Historic Preservation. Viitattu 14.7.2024. Rakennuksessa on myös NPS:n toimistoja. ==Arkkitehtuuri ja taide== Federal Hall on rakennettu kivestä ja sen ulkoseinät valkoisesta marmorista. Rakennus on 54 metriä pitkä ja 27 metriä leveä. Julkisivu jäljittelee Ateenan Parthenonia, suuren rotundan innoittajana on Rooman Pantheon. Rakennuksen edessä on vuonna 1883 pystytetty George Washingtonin patsas, jonka on veistänyt John Quincy Adams Ward. Jalustalla seisovan patsaan on tarkoitus olla tarkalleen samalla paikalla ja korkeudella, jossa Washington seisoi vannoessaan virkavalaansa alkuperäisen talon parvekkeella vuonna 1789.History/Exhibits Federal Hall Conservancy. Viitattu 14.7.2024. ==Lähteet== ==Aiheesta muualla== *Federal Hall National Park Service *Federal Hall Conservancy Luokka:Financial District (Manhattan) Luokka:Yhdysvaltain hallintorakennukset Luokka:Manhattanin museot Luokka:National Register of Historic Places -kohteet Manhattanilla